Ehdotus EUROOPAN PARLAMENTIN JA NEUVOSTON PÄÄTÖS EU:n solidaarisuusrahaston varojen käyttöönotosta (tulvat Romaniassa, Bulgariassa ja Italiassa) /* COM/2015/0162 final */





PERUSTELUT Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, Euratom) N:o 1311/2013[1] ja erityisesti sen 10 artiklassa säädetään, että Euroopan unionin solidaarisuusrahaston varoja voidaan ottaa vuosittain käyttöön enintään 500 miljoonaa euroa (vuoden 2011 hintoina) yli rahoituskehyksen asianomaisten otsakkeiden enimmäismäärien. Edellytykset tuen saamiselle rahastosta on määritelty Euroopan unionin solidaarisuusrahaston perustamisesta annetussa neuvoston asetuksessa (EY) N:o 2012/2002, sellaisena kuin se on muutettuna 15 päivänä toukokuuta 2014 annetulla Euroopan parlamentin ja neuvoston asetuksella (EU) N:o 661/2014. Seuraavassa on esitetty Romanian, Bulgarian ja Italian hakemuksiin perustuva laskelma rahastosta kokonaisvahinkoja koskevan arvion perusteella maksettavasta tuesta. Katastrofi || Välittömät vahingot (milj. euroa) || Sovellettu alueellisen katastrofin kynnysarvo (milj. euroa) || Suurkatas­trofin kynnysarvo (milj. euroa) || Tukikel­poisten toimien kokonais­kustan­nukset (milj. euroa) || 2,5 % välittömistä vahingoista kynnysarvon alle jäävältä osuudelta (euroa) || Tukikat-toa sovelle­taan || Tuen ehdotettu kokonais­määrä (euroa) ROMANIA, kevättulvat || 167,927 || ~ || 783,738 || 145,527 || 4 198 175 || Ei || 4 198 175 ROMANIA, kesätulvat || 171,911 || 157,200 || 783,738 || 93,955 || 4 297 775 || Ei || 4 297 775 BULGARIA || 79,344 || 40,980 || 232,502 || 69,108 || 1 983 600 || Ei || 1 983 600 ITALIA || 2 241,052 || 1 832,944 || 3 183,624 || 434,314 || 56 026 300 || Ei || 56 026 300 YHTEENSÄ || || || || || || || 66 505 850 Tutkittuaan hakemukset[2] ja otettuaan huomioon sen, minkä verran tukea rahastosta voidaan enintään myöntää, sekä arvioituaan mahdollisuudet määrärahojen uudelleen kohdentamiseen komissio esittää, että Euroopan unionin solidaarisuusrahaston varoja otetaan käyttöön yhteensä 66 505 850 euroa. Komissio tekee lisätalousarvioesityksen (LTE), jotta vastaavat maksusitoumus- ja maksumäärärahat voidaan ottaa vuoden 2015 talousarvioon. Jos asiassa ei saavuteta yhteisymmärrystä, käynnistetään kolmikantamenettely talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[3] 11 kohdan mukaisesti. Ehdotus EUROOPAN PARLAMENTIN JA NEUVOSTON PÄÄTÖS EU:n solidaarisuusrahaston varojen käyttöönotosta (tulvat Romaniassa, Bulgariassa ja Italiassa) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[4] ja erityisesti sen 4 artiklan 3 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[5] ja erityisesti sen 11 kohdan, ottavat huomioon komission ehdotuksen[6], sekä katsovat seuraavaa: (1) Euroopan unionin solidaarisuusrahaston (jäljempänä ’rahasto’) tavoitteena on antaa unionille mahdollisuus reagoida nopeasti, tehokkaasti ja joustavasti hätätilanteisiin osoittaakseen solidaarisuutta katastrofialueiden väestöä kohtaan. (2) Rahasto ei saa ylittää 500 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013[7] 10 artiklassa säädetään. (3) Romania on tehnyt kaksi rahaston varojen käyttöönottoa koskevaa hakemusta tulvien johdosta. (4) Bulgaria on tehnyt rahaston varojen käyttöönottoa koskevan hakemuksen tulvien johdosta. (5) Italia on tehnyt rahaston varojen käyttöönottoa koskevan hakemuksen tulvien johdosta. (6) Tämän vuoksi rahaston varoja olisi otettava käyttöön 66 505 850 euroa tuen myöntämiseksi Romanian, Bulgarian ja Italian toimittamien hakemusten perusteella. (7) Jotta rahaston varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään, OVAT HYVÄKSYNEET TÄMÄN PÄÄTÖKSEN: 1 artikla Euroopan unionin yleiseen talousarvioon varainhoitovuodeksi 2015 otetaan käyttöön Euroopan unionin solidaarisuusrahaston varoja 66 505 850 euroa maksusitoumus- ja maksumäärärahoina. 2 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [hyväksymispäivämäärä, jonka parlamentti lisää ennen kuin päätös julkaistaan EUVL:ssä]. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 884. [2] Komission tiedonanto C(2015) 2285, 9.4.2015. [3] EUVL C 373, 20.12.2013, s. 1. [4] Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3). [5] EUVL C 373, 20.12.2013, s. 1. [6] COM(2015) 160 final, 15.4.2015. [7] Neuvoston asetus (EU, Euratom) N:o 1311/2013 vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).